Tychini

Tychini er en gruppe av små, rødlige eller brunlige biller, der mange av artene er knyttet til maur.

Utseende 
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Tychini Raffray, 1904
 Slekten Amorphodea Kurbatov & Sabella, 2008 - én art, Sørøst-Asia
 Slekten Atychodea Reitter, 1884 - 8 arter, Sørøst-Asia
 Slekten Custotychus Park & Wagner, 1962 - 14 arter, Nord-Amerika
 Slekten Cylindrarctus Schaufuss, 1887 - 10 arter, neotropisk
 Slekten Hyugatychus Nomura, 1996 - fire arter, Øst-Asia
 Slekten Lucifotychus Park & Wagner, 1962 - 21 arter, Nord-Amerika
 Slekten Nearctitychus Chandler, 1988 - én art, Nord-Amerika
 Slekten Ouachitychus  Chandler, 1988 - én art
 Slekten Paratychus Besuchet, 1960 - 6 arter
 Slekten Tainochus Kurbatov, 1992 - 8 arter, Øst-Asia
 Slekten Tychus Leach, 1817 - ca. 165 arter, i Norge:
 Tychus niger (Paykull, 1800)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller. Helsinki.

Eksterne lenker 
 

Køllebiller
Biller formelt beskrevet i 1904
Dyr formelt beskrevet av Achille Raffray